ชาติไทยพัฒนา ชู กัญจนาเป็นนายกฯชื่อเดียว ส่งปาร์ตี้ลิสต์ 67 คน
ชาติไทยพัฒนา ชู กัญจนา เป็นนายกฯชื่อเดียว ส่งปาร์ตี้ลิสต์ 67 รายชื่อ นิกร เตือน ผู้สมัคร-พรรคการเมืองยื่นจองสิทธิหาเสียงผ่านวิทยุ-ทีวี พ้นจาก 8 ก.พ.เสียสิทธิ์ทันที แนะกกต.เตรียมมาตรการรับมือแย่งพื้นที่ติดป้ายหาเสียง,วันที่ 7 ก.พ. เวลา 09.30 น. ที่สำนักงานคณะกรรมการการเลือกตั้ง (กกต,) นายวราวุธ ศิลปอาชา ประธานกรรมการนโยบายและยุทธศาสตร์พรรคชาติไทยพัฒนา นายนิกร จำนง ผู้อำนวยการพรรคและพล.อ.สนธิ บุญยรัตกลิน ได้เดินทางมายังสำนักงาน กกต.เพื่อยื่นสมัคร ส.ส.แบบบัญชีรายชื่อพรรคชาติไทยพัฒนา,โดยนายนิกร กล่าวว่า พรรคได้เตรียมเอกสารส่งสมัครแบบบัญชีรายชื่อทั้งหมด 67 คน จากเดิมที่ตั้งเป้าไว้ 80 รายชื่อ แต่ติดปัญหาเรื่องเอกสารโดยเฉพาะรายการเสียภาษีย้อนหลัง ในส่วนของการสมัครแบบแบ่งเขตมั่นใจว่า ส่งสมัครมากกว่า 300 เขต แน่นอน และเป็นครั้งแรกที่ส่งสมัครในกทม.ครบ 30 คน เต็มพื้นที่ อย่างไรก็ตาม ในวันนี้นอกจากการยื่นสมัครแบบบัญชีรายชื่อแล้ว พรรคจะเสนอชื่อ น.ส.กัญจนา ศิลปอาชา หัวหน้าพรรค เป็นนายกรัฐมนตรีเพียงชื่อเดียว ส่วน นายวราวุธ พล.อ.สนธิ บุญยรัตกลิน และนายธีระ วงศ์สมุทร จะอยู่ในบัญชีปาร์ตี้ลิสต์ทั้งหมด,นายนิกร กล่าวอีกว่า นอกจากนี้ พรรคจะยื่นหนังสือขอใช้สิทธิใช้ช่องทางประชาสัมพันธ์ผ่านสื่อโทรทัศน์ และวิทยุ ตามระเบียบของกกต. รวมถึงได้ประสานให้ผู้สมัคร ส.ส.แบบแบ่งเขตไปยื่นจองสิทธิ เพราะหากพ้นกำหนดในวันที่ 8 ก.พ.ก็จะเสียสิทธิทันที ส่วนการประชันนโยบายของพรรคการเมืองที่กกต.เป็นเจ้าภาพพรรคมีมติส่ง นายวราวุธ ร่วมดีเบตนโยบายโดยคาดว่า พรรคจะถูกจัดอยู่ในกลุ่มเดียวกับพรรคการเมือง ที่ส่งสมัครมากกว่า 300 เขตขึ้นไป ส่วนการดีเบตในเวทีอื่นๆ จะพิจารณาตามความเหมาะสม อย่างไรก็ตาม ตนยังมีความกังวลเกี่ยวกับข้อจำกัดและระเบียบเรื่องการติดป้ายโปสเตอร์หาเสียง เพราะผู้สมัครจำนวนมากแต่มีพื้นที่จำกัดอาจไม่พอวางป้าย ยกตัวอย่างระเบียบที่ให้มีโปสเตอร์ได้ 2 เท่า ของหน่วยเลือกตั้ง ถ้า 1 พื้นที่มี 200 หน่วย เท่ากับมีโปสเตอร์ได้ 2,000 แผ่น หลังจากนี้ อาจจะเกิดปัญหาแย่งที่ติดป้าย จึงอยากให้กกต. เตรียมแผนมาตรการรองรับไว้ด้วย ส่วนประเด็นเรื่องรถหาเสียงไม่จำกัดจำนวน แต่จำกัดเรื่องค่าใช้จ่าย พรรคได้ส่งหนังสือถาม กกต.เรื่องการเปิดเพลงหาเสียง แม้จะไม่ใช้ศิลปิน แต่การเปิดเพลงจะถูกตีความว่าเป็นงานบันเทิง หรือไม่ ซึ่งกกต.ให้คำตอบชัดเจนว่า ทำได้ ส่วนตัวมองว่า เมื่อกกต.ออกระเบียบมาแบบนี้ ก็ต้องเหนื่อยกับการตอบคำถาม,การเลือกตั้งครั้งนี้พรรคชูจุดแข็งในนโยบายที่ตรงตามเป้าหมายไม่ว่าจะเป็นเกษตรกร ครู การศึกษา และการพัฒนาเมือง โดยจะใช้สุพรรณบุรีโมเดล เป็นต้นแบบ นอกจากนี้ ยังมีนโยบายก้าวข้ามความขัดแย้ง โดยคาดการณ์ว่า การเลือกตั้งครั้งนี้มีความขัดแย้งสูงอาจมีการทะเลาะกันบนเวที พรรคชาติไทยพัฒนา จะยืนรออยู่บนที่เย็นๆ เสนอให้ทุกฝ่ายก้าวข้ามให้พ้นความขัดแย้ง นายนิกรกล่าว
ชาติไทยพัฒนา ชู กัญจนาเป็นนายกฯชื่อเดียว ส่งปาร์ตี้ลิสต์ 67 รายชื่อ นิกร เตือน ผู้สมัคร-พรรคการเมืองยื่นจองสิทธิหาเสียงผ่านวิทยุ-ทีวี พ้นจาก 8 ก.พ.เสียสิทธิ์ทันที แนะกกต.เตรียมมาตรการ
เลือกตั้ง62,กัญจนา ศิลปะอาชา,ปาร์ตี้ลิสต์,ชาติไทยพัฒนา,กกต.,เลือกตั้ง